Diari Oficial de la Generalitat Valenciana


Sumari del DOGV 6165, del 15-12-2009 (2009/14450)

Aprovació definitiva del projecte d'expropiació per taxació conjunta de l'obra pública denominada Proveïment al Consorci d'Aigües Pla de l'Arc i a l'Aeroport de Castelló.
--------------------------------------------------------------------------------------------------------------------------------------------------------------------------

### Dades del document

Número de DOGV
:   6165

Data del DOGV
:   15-12-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/14691


Data del document
:   23-11-2009

Organisme emissor
:   Diputacio Provincial de Castelló

Tipus de document
:   Anunci

Aprovació definitiva del projecte d'expropiació per taxació conjunta de l'obra pública denominada Proveïment al Consorci d'Aigües Pla de l'Arc i a l'Aeroport de Castelló. [2009/14103]  
La Junta de Govern de la Diputació Provincial de Castelló, en sessió ordinària celebrada el dia 17 de novembre de 2009, va acordar l'aprovació definitiva del projecte d'expropiació per taxació conjunta d'obra pública denominada Proveïment al Consorci d'Aigües Pla de l'Arc i a l'Aeroport de Castelló, acord que en la part dispositiva diu:  
Primer. En relació amb la documentació aportada pels propietaris relativa a canvis de titularitat, domicili i dades personals, amb la comprovació prèvia per l'assistència tècnica a la gestió del procediment d'expropiacions Horfi Ingenieros Consultores, SL, es modifica la base de dades, la relació de propietaris afectats, així com els fulls individualitzats i s'incorporen a l'expedient d'expropiació les correccions oportunes, prenent com a base l'informe emés per l'esmentada assistència tècnica, que s'incorpora a l'expedient.  
Segon. Aprovar definitivament el projecte d'expropiació pel procediment de taxació conjunta dels béns i drets necessaris per a dur a terme l'obra pública denominada Proveïment al Consorci d'Aigües Pla de l'Arc i a l'Aeroport de Castelló.   
Tercer. Declarar la urgent ocupació dels béns i drets afectats pel projecte d'expropiació, com a conseqüència de l'aprovació definitiva del projecte de taxació conjunta.  
Quart. Notificar la present resolució d'aprovació de l'expedient als interessats titulars de béns i drets que hi figuren i de manera individualitzada a cada afectat, se li adjuntarà el corresponent full d'apreuament, que consta en l'expedient, amb els seus criteris de valoració perquè puguen rebutjar, acceptar o formular el seu full d'apreuament propi en el termini d'un mes des de la recepció de la notificació; es considerarà el seu silenci com a acceptació de la valoració fixada en el full i s'entendrà definitivament fixat el preu just. En el cas que es rebutge la valoració formulada per l'administració, aquesta traslladarà l'expedient al Jurat Provincial d'Expropiació Forçosa perquè en determine el preu just definitiu.  
Cinqué. El pagament o depòsit de la valoració establida en el full d'apreuament de l'administració expropiant habilita l'administració per a ocupar les finques, amb l'alçament previ de les corresponents actes, i produïx els efectes establits en els números 6, 7 i 8 de l'article 52 de la Llei d'Expropiació Forçosa, sense perjudici que continue la tramitació dels procediments per a la determinació definitiva del preu just davant del Jurat Provincial d'Expropiació Forçosa.  
Sisé. Publicar aquest acord en el Diari Oficial de la Comunitat Valenciana, en el Butlletí Oficial de la Província, en un dels diaris de major circulació de la província i al tauler d'anuncis de la Diputació de Castelló.   
Castelló de la Plana, 23 de novembre de 2009.- El vicepresident primer: Francisco Martínez Capdevila. El secretari general, p. d., l'oficial major: Manuel Pesudo Esteve.